สมมุติว่าคนในครอบครัวเราติดเชื้อHivหนิแล้วเรานอนกับเขาทุกวันเราจะติดไะคับ
สวัสดีค่ะ การติดเชื้อ HIVนั้นส่วนใหญ่จะเกิดจากการมีเพศสัมพันธ์ (ทั้งกับเพศเดียวกันและตรงกันข้าม) จากมารดาสู่ทารกในครรภ์ การใช้เข็มฉีดยาร่วมกันในผู้ติดยาเสพติด ส่วนการติดเชื้อจากการรับเลือดและองค์ประกอบของเลือดนั้น ปัจจุบันพบได้น้อยมากแล้ว เนื่องจากการตรวจคัดกรองเลือดที่จะบริจาคที่มีประสิทธิภาพ มีส่วนน้อยที่อาจติดเชื้อได้จากการถูกเข็มที่มีเชื้อทิ่มต่ำ การโดนเลือดหรือสารคัดหลั่งต่างๆ จากผู้ที่มีเชื้อกระเด็นเข้าตา หรือโดนบาดแผลที่มีตามร่างกายส่วนการใช้ชีวิตร่วมกันกับผู้ที่มีเชื้อ HIV ในครอบครัว ไม่ว่าจะทานอาหารร่วมกัน ใช้ห้องน้ำร่วมกัน นอนห้องเดียวกัน การกอด การจูบกันแบบธรรมดา ไม่พบว่าทำให้เกิดการติดเชื้อ HIV ได้ค่ะ